
Ο Σύλλογος Ε.ΔΙ.Π. του Πανεπιστημίου Κρήτης σας προσκαλεί στη συζήτηση που οργανώνει το απόγευμα της 31ης Μαρτίου 2017 και ώρα 18:00 στο κεντρικό αμφιθέατρο «Μανασσάκη» της Φοιτητικής εστίας του Πανεπιστημίου Κρήτης στις Βούτες Ηρακλείου, με θέμα «Το ζήτημα των Γερμανικών αποζημιώσεων-οφειλών».

Μακριά από εντάσεις και πάθη του παρελθόντος, σε ένα ακαδημαϊκό χώρο που πρεσβεύει την επιστημονική γνώση και την ελευθερία του λόγου, θα προσπαθήσουμε με τη βοήθεια δυο καταξιωμένων ακαδημαϊκών δασκάλων να εμβαθύνουμε στο θέμα που απασχόλησε έντονα όλη την Ελλάδα πριν λίγο καιρό.

Η καθηγήτρια Ιατρικής του Πανεπιστημίου Κρήτης κα Ελένη Σαββάκη θα αναπτύξει το θέμα «Οι Γερμανικές οφειλές προς την Ελλάδα σύμφωνα με τις Διεθνείς Συνθήκες», ενώ η Επικ. Καθηγήτρια Διεθνούς Δικαίου κα Ντανιέλα Μαρούδα, (Πάντειο Παν/μίο) και νομική σύμβουλος της Ελλάδας στην υπόθεση για τις Δικαστικές Ασυλίες ενώπιον του Διεθνούς Δικαστηρίου της Χάγης [(Γερμανία κατά Ιταλίας (με Ελλάδα παρεμβαίνουσα)],  θα αναπτύξει το «"Ζήτημα των Γερμανικών αποζημιώσεων στο σύγχρονο διεθνές δίκαιο 5 χρόνια μετά την απόφαση της Χάγης: θα υπάρξει δικαίωση των θυμάτων;". Στη συνέχεια θα ακολουθήσει συζήτηση.

Την εκδήλωση θα συντονίσει ο γνωστός δημοσιογράφος κος Νίκος Ψιλάκης.

